rejauldu/bengali-wikipedia huggingface dataset:
প্রভা মিশ্র ছিলেন একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি ১৯৫৭ থেকে ১৯৭৭ সাল পর্যন্ত রাজস্থান বিধানসভার সদস্য হিসেবে দায়িত্ব পালন করেন। তিনি রাজস্থানের পুষ্কর বিধানসভা কেন্দ্রের প্রতিনিধিত্ব করেছেন। তাঁর রাজনৈতিক কর্মজীবনে, তিনি রাজ্য মন্ত্রিসভায় বিভিন্ন মন্ত্রী পদে অধিষ্ঠিত ছিলেন। তিনি নারী ও প্রান্তিক সম্প্রদায়ের কল্যাণের প্রবক্তা ছিলেন।   প্রাথমিক জীবন এবং শিক্ষা  প্রভা মিশ্র হারদোইয়ের শাহবাদে এক ত্রিপাঠি পরিবারে জন্মগ্রহণ করেন। ১৩ বছর বয়সে তাঁর বিয়ে হয় আজমীরে কর্মরত রেলওয়ের কেরানি পণ্ডিত হাজারী লাল মিশ্রের ছেলে সুখ দেও প্রসাদ মিশ্রের সাথে। অল্প বয়সে বিবাহিত হওয়া সত্ত্বেও, প্রভা মিশ্র তাঁর শিক্ষার প্রতি আগ্রহ প্রকাশ করেছিলেন এবং শ্বশুরের সহায়তায়, তিনি নিজের পড়াশোনা শেষ করেন। অবশেষে আগ্রা বিশ্ববিদ্যালয় থেকে দুটি এমএ ডিগ্রি এবং আজমির সরকারি কলেজ থেকে এলএলবি ডিগ্রি অর্জন করেন।   পারিবারিক জীবন  প্রভা মিশ্র ও সুখ দেও প্রসাদ মিশ্রের পাঁচ সন্তান ছিল। শিক্ষা এবং বৌদ্ধিক বিকাশের প্রতি তাঁর অঙ্গীকার সারা জীবন স্পষ্ট ছিল, কারণ বিয়ের পরেও তিনি নিজের পড়াশোনা চালিয়ে গিয়েছিলেন। তাঁর সময়ের মহিলাদের জন্য এটি একটি বিরল অর্জন।   রাজনৈতিক জীবন  তিনি রাজস্থান রাজ্যের অন্তর্গত পুষ্কর বিধানসভা কেন্দ্র থেকে বিধানসভা নির্বাচনে প্রতিদ্বন্দ্বিতা করেছিলেন এবং ১৯৫৭ থেকে ১৯৭৭ সাল পর্যন্ত বিধানসভার সদস্য (বিধায়ক) ছিলেন। তিনি ১৯৫৭ সালের, ১৯৬২ সালের ১৯৬৭ সালের এবং ১৯৭২ সালের বিধানসভা নির্বাচনে জয়লাভ করেন। তিনি ভারতীয় জাতীয় কংগ্রেসের প্রতিনিধিত্ব করেছিলেন। তাঁর জীবদ্দশায় তিনি বিভিন্ন মন্ত্রিসভার পদে অধিষ্ঠিত ছিলেন।   তথ্যসূত্র   বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজস্থান বিধানসভার সদস্য ১৯৭২-১৯৭৭ বিষয়শ্রেণী:রাজস্থান বিধানসভার সদস্য ১৯৬৭-১৯৭২ বিষয়শ্রেণী:রাজস্থান বিধানসভার সদস্য ১৯৬২-১৯৬৭ বিষয়শ্রেণী:রাজস্থান বিধানসভার সদস্য ১৯৫৭-১৯৬২ বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:অপর্যালোচিত অনুবাদসহ পাতা
মন্দ মেয়ের উপখ্যান এটি ২০০২ সালে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি খ্যাতিমান চলচ্চিত্রকার বুদ্ধদেব দাশগুপ্ত লিখেছেন এবং নির্মাণ করেছেন। ছবিতে অভিনয় করেছেন ঋতুপর্ণা সেনগুপ্ত, শ্রীলেখা মিত্র প্রমুখ।   কাহিনী সংক্ষেপ  বাঙালি লেখক প্রফুল্ল রায়ের একটি ছোটগল্পের উপর ভিত্তি করে, পরিচালক দাশগুপ্ত চলচ্চিত্রটি নির্মাণ করেন। কাহিনীটি এগিয়ে যায় মেয়ে চরিত্র লতিকে ঘিরে যার মা রজনী একজন পতিতা। তিনি গ্রামীণ ভারতের এক পতিতালয়ে কাজ করেন। কিন্তু তিনি চান তার মেয়ে লতি এই নিন্দিত-নিষিদ্ধ জগৎ থেকে বেরিয়ে যাক। রজনী তার মেয়েকে একজন বয়স্ক পুরুষ, যে কিনা ধনী এবং তার মেয়ের জন্য রক্ষক হবে এমন এক ব্যক্তির কাছে বিয়ে দেয়ার চেষ্টা করতে থাকেন। ঐদিকে লতি অবশ্য স্কুলে ফিরে পড়াশোনা শেষ করতে চায়। সমকালীন মানুষের চাঁদে যাওয়ার খবর তার ভাবনাকে আন্দোলিত করে।  মানবেতিহাসের যেদিন চন্দ্রজয়ের কথা সেদিন লতির মাস্টার ঐ গ্রাম থেকে কলকাতায় বদলি হয়ে যাওয়ার কথা বলেন। স্পষ্টত, এই আধুনিক সভ্যতা বিচ্ছিন্ন গ্রামে লতিকে নিয়ে মাস্টারের কলকাতা যাত্রা হয়ে ওঠে ক্ষুদ্র সমাজের নতুন গ্রহে অভিযাত্রা। এই নতুন জগতের আবিষ্কারকে মুক্তির অন্যান্য গল্পের সমান্তরালভাবে বর্ণনা করা হয়েছে, যেমন তিনটি তরুণ পতিতার গল্প, একজন বয়স্ক দম্পতির কোথাও যাওয়া এবং চাঁদে মানুষের অবতরণ। পরিচালকের একটি পরাবাস্তব দৃষ্টিভঙ্গিতে, একটি বোকাসোকা বিড়াল এবং একটি বুদ্ধিমান গাধাও ছবিতে উপস্থিত রয়েছে।   শ্রেষ্ঠাংশে   ঋতুপর্ণা সেনগুপ্ত - রজনী  সমতা দাস - লতি  তাপস পাল - গণেশ  অর্পণ বাসার - শিবু  রাম গোপাল বাজাজ - নতবর পলধি  শ্রীলেখা মিত্র - আয়শা   কুশলী   পরিচালক - বুদ্ধদেব দাশগুপ্ত  স্ক্রিন প্লে - বুদ্ধদেব দাশগুপ্ত  প্রযোজক - আর্য্য ভট্টাচার্য  সঙ্গীত - বুদ্ধদেব দাশগুপ্ত  সিনেমাটোগ্রাফি - ভেন্যু  সম্পাদনা - রবিরঞ্জন মৈত্র  আর্ট - কৌশিক সরকার   প্রকাশ  দেশতারিখউৎসব কানাডা ৭ সেপ্টেম্বর ২০০২(টরন্টো চলচ্চিত্র উৎসব) ব্রাজিল ২৫ অক্টোবর ২০০২(মোস্তা বি আরডি সাও পাউলো) দক্ষিণ কোরিয়া ১৮ নভেম্বর ২০০২(পুশান আন্তর্জাতিক চলচ্চিত্র উৎসব) মার্কিন যুক্তরাষ্ট্র ১৪ জানুয়ারি ২০০৩(পাম স্প্রিংস আন্তর্জাতিক চলচ্চিত্র উৎসব) ডেনমার্ক ৩১ মার্চ ২০০৩(নাটফিল্ম উৎসব) মার্কিন যুক্তরাষ্ট্র ৪ এপ্রিল ২০০৩(ফিলাডেলফিয়া আন্তর্জাতিক চলচ্চিত্র উৎসব) ফ্রান্স ১৭ মে ২০০৩(কান চলচ্চিত্র উৎসব) যুক্তরাজ্য ১৫ জুন ২০০৩(কমনওয়েলথ চলচ্চিত্র উৎসব) রাশিয়া ২৬ জুন ২০০৩(মস্কো চলচ্চিত্র উৎসব) চেক প্রজাতন্ত্র  ০৯ জুলাই ২০০৩(কার্লোভি ভ্যারি চলচ্চিত্র উৎসব) অস্ট্রেলিয়া ১৮ সেপ্টেম্বর ২০০৩ মার্কিন যুক্তরাষ্ট্র ২২ অক্টোবর ২০০৪(মিলওয়াকি আন্তর্জাতিক চলচ্চিত্র উৎসব) ফ্রান্স ১৭ নভেম্বর ২০০৪ পোল্যান্ড ২৪ জুলাই ২০০৫(এরা নিউ হরিজন চলচ্চিত্র উৎসব)    পুরস্কার ও মনোনয়ন   ২০০৩ - আনন্দলোক পুরস্কার - শ্রেষ্ঠ পরিচালক - বুদ্ধদেব দাশগুপ্ত  ২০০৩ - শ্রেষ্ঠ এশিয়ান চলচ্চিত্র পুরস্কার - বুদ্ধদেব দাশগুপ্ত  ২০০৩ - শ্রেষ্ঠ নির্বাচিত চলচ্চিত্রের জন্য জাতীয় চলচ্চিত্র পুরস্কার - Arya Bhattacharya (প্রযোজক), বুদ্ধদেব দাশগুপ্ত (পরিচালক)   তথ্যসূত্র    বহিঃসংযোগ     বিষয়শ্রেণী:২০০২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:বুদ্ধদেব দাশগুপ্ত পরিচালিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০০২-এর নাট্য চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
লাওস ও মিয়ানমার দক্ষিণ-পূর্ব এশিয়ার দুই প্রতিবেশী রাষ্ট্র। দেশ দুটির সম্পর্ক দীর্ঘ সময়ের, ক্ষেত্রেবিশেষে জটিল। ষোড়শ শতক হতে দেশ দুটির মধ্যযুগীয় শাসকদের মাঝে রাজ্য দখলের যুদ্ধের ইতিহাস আছে। স্বাধীন হওয়ার পর সরকারী ভাবে দেশ দুটির মধ্যে কূটনৈতিক সম্পর্ক স্থাপিত হয় ১৯৫৫ সালে। বর্তমানে ভিয়েনতিয়েনে মিয়ানমারের একটি দূতাবাস এবং ইয়াঙ্গুনে লাওসের একটি দূতাবাস রয়েছে।   ইতিহাস এবং আধুনিক সম্পর্ক  যদিও উভয় দেশ অভিন্ন থেরাবাদ বৌদ্ধধর্মের অনুসারী, তবুও ষোড়শ শতক হতে দেশ দুটি মাঝে মাঝে যুদ্ধে লিপ্ত হয়েছে। বর্মী রাজা বেইন্নাউং-এর শাসনামলে টাংগু রাজবংশ লাওস জয় করেছিল।  ল্যান জাং রাজবংশের লাও রাজা শেত্তাথিরথ বার্মিদের বিরুদ্ধে প্রতিরোধ যুদ্ধে নেতৃত্ব দেন কিন্তু ব্যর্থ হন। টাংগু সাম্রাজ্যের পতনের সাথে, লাওতিয়ানরা শীঘ্রই তাদের হারানো রাজ্য বার্মিদের থেকে পুনরুদ্ধার করে।  কোনবং রাজবংশের শাসনামলে বার্মিরা দ্বিতীয়বারের মতো লাওস জয় করে,  ল্যান জাংরা এবার আর প্রতিরোধ করতে পারেনি। প্রথম আক্রমণের মতোই, বর্মিরা চীনাদের সাথে যুদ্ধের কারণে পর্যদস্তু হয়, চীনাদের হাতে বিধ্বস্ত বর্মিদের কাছ থেকে ল্যান জাং সম্রাজ্য দ্বিতীয়বার স্বাধীনতা ফিরে পেয়েছে।  ১৯ শতকে, উভয়ই আলাদাভাবে ব্রিটিশ এবং ফরাসি উপনিবেশে পরিণত হয়। ঔপনিবেশিক সময়ে, উভয়ের মধ্যে কোন সম্পর্ক ছিল না। স্বাধীনতা অর্জনের পর ১৯৫৫ সালে ভিয়েতনাম যুদ্ধ চালাকালীন সময় লাওসের সাথে বার্মা কূটনৈতিক সম্পর্ক স্থাপন করে। ১৯৬৭ সালে বার্মা ভিয়েনতিয়েনে তাদের প্রথম রাষ্ট্রদূত নিয়োগ দেয়।     সহযোগিতা  ১৯৯০ সাল থেকে, উভয়ই আসিয়ানে যোগদানের সাথে সাথে ক্রমবর্ধমান সহযোগিতা শুরু হয়। দ্বিপাক্ষিক সহযোগিতার জন্য দেশ দুটি 'মিয়ানমার-লাওস যৌথ কমিশন' গঠন করে। ২০১৫ সালে, দুই দেশের মধ্যে প্রথম আনুষ্ঠানিক মৈত্রী সেতু চালু করা  হয়েছিল। দুই দেশ দ্বিপাক্ষিক বাণিজ্য, ব্যাংকিং চ্যনেল স্থাপন ও কূটনৈতিক সহযোগিতা সম্প্রসারণের চেষ্টা করেছে।   আরো দেখুন   লাওস–মিয়ানমার সীমান্ত   তথ্যসূত্র    আরও পাঠ্য   আন্তর্জাতিক সীমানা অধ্যয়ন নং ৩৩ - ১৮ জুন, ১৯৬৪ বার্মা - লাওস সীমানা  বিষয়শ্রেণী:উপনিবেশবাদী ও প্রাক্তন উপনিবেশের মধ্যে সম্পর্ক বিষয়শ্রেণী:মিয়ানমারের দ্বিপাক্ষিক সম্পর্ক বিষয়শ্রেণী:লাওসের দ্বিপাক্ষিক সম্পর্ক বিষয়শ্রেণী:লাওস–মিয়ানমার সম্পর্ক
হাসসান ইবনে সাবিত (আরবি: حسان بن ثابت )  (মৃত্যু ৬৭৪) ছিলেন একজন আরব কবি এবং একজন সাহাবা। তিনি ইয়াসরিবে (মদিনা) জন্মগ্রহণ করেন এবং বনু খাজরাজ গোত্রের সদস্য ছিলেন। তার একটি ভাইয়ের নাম ছিলো আওস ইবনে সাবিত। ইসলামের ঐতিহ্যগত ইতিহাস অনুসার, তিনি ছিলেন মুহাম্মদ (সা.) এর সভাকবি।Thomas Patrick Hughes, 1885/1999 rept., Dictionary of Islam, New Delhi: Rupa & Co.Tabari, p. 131. তিনি বহুল প্রচারিত নাত "আস-সুবুহু বাদা মিন তালা'আতিহি" এর মূল রচয়িতা।  টীকা  আরও দেখুন   হাসান (নাম) সাবিত (নাম) নাত  তথ্যসূত্র   Tabari (1997). Vol. 8 of the Tarikh al-Rusul wa al-Muluk. State University of New York Press.  বিষয়শ্রেণী:৫৬৩-এ জন্ম বিষয়শ্রেণী:৬৭৪-এ মৃত্যু বিষয়শ্রেণী:পুরুষ সাহাবা বিষয়শ্রেণী:জন্মের সাল অজানা বিষয়শ্রেণী:কবি সাহাবা বিষয়শ্রেণী:৭ম শতাব্দীর আরব কবি বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:আনসার বিষয়শ্রেণী:ইসলামের প্রথম যুগের কবি বিষয়শ্রেণী:সাহাবা
ফেই শিন (; প্রায় ১৩৮৫ - ১৪৩৬ পরবর্তী) মিং রাজবংশের নৌসেনাপতি ঝং হ-র বহরের সামরিক কর্মীদের একজন সদস্য ছিলেন। তিনি চীনা জাহাজ যে সকল দেশগুলোতে  পৌঁছেছিল সেই দেশগুলি সম্পর্কে একটি বইয়ের লেখক হিসাবে পরিচিত।   জীবনচরিত  ফেই শিনের জীবন সম্পর্কে বেশি কিছু জানা যায়নি। তাঁর পরিবার এসেছিল আজকের চিয়াংসু প্রদেশের খুনশান থেকে। তাঁর লেখায় উল্লিখিত বিভিন্ন তারিখ বিবেচনার ভিত্তিতে মনে করা হয়, সম্ভবত তিনি হংউ যুগের (১৩৮৫ খ্রিস্টাব্দ) ১৭তম বছরে জন্মগ্রহণ করেছিলেন, যদিও কিছু কিছু লেখকের হিসাবে মনে হয় যে তাঁর জন্ম হয়েছিল ১৩৮৮-এ। তিনি নিজে থেকে আরবি ভাষা রপ্ত করেছিলেন।  ফেই শিন তার বইয়ের মুখবন্ধে যা বলেছেন, সে অনুযায়ী মনে হয় তার পরিবার দরিদ্র ছিল। তার বড় ভাইকে নিকটস্থ থাইসাং গ্যারিসনে কাজ করার জন্য ডেকে নেয়া হয়েছিল, তবে শীঘ্রই তিনি মারা যান। ১৩৯৮ সালে বা তার পরে বালক ফেই শিন তার জায়গায় যোগ দেন। জে.জে.এল ডুয়েভেন্দক মনে করেন যে ফেই ভাইয়েরা তাদের বাবা বা দাদার পূর্বতন কোনও রাজনৈতিক বা অন্য অপরাধের শাস্তি হিসাবেই ওই কাজে যোগ দিতে বাধ্য হন। এই ধারণার পক্ষে প্রকৃত কোন প্রমাণ পাওয়া যায়নি। তবে ফেই শিনের পরবর্তী জীবনী রচয়িতা, রডরিচ পটাক মনে করেন এটি অসম্ভব নয়।  সৈনিক থাকাকালীন ফেই শিন পড়াশোনার জন্য সময় বের করে নিয়েছিলেন। থাইসাং যেহেতু ঝং হ-র নৌবহরের পক্ষ থেকে ইয়াংজি নদীর উজানের দায়িত্বে ছিল, ফেই শিন চারবার দক্ষিণ-পূর্ব এশিয়া এবং ভারত মহাসাগরে নৌবহরের সাথে যাত্রা করেছিলেন।  ফেই শিন মূলত "শিংচা শংলান"  (তারকাময় ভেলার বর্ণনা;  মুখবন্ধের তারিখ অনুযায়ী ১৪৩৬ সালের উপস্থাপনা) গ্রন্থটির লেখক হিসাবে পরিচিত, যেখানে তিনি দক্ষিণ সমুদ্রে চারটি ভ্রমণে যা যা দেখেছিলেন তা লিপিবদ্ধ করেছিলেন। ১৪৩৬ সালের পরবর্তী সময়ে তার ক্রিয়াকলাপের কোনও উল্লেখ পাওয়া যায়নি এবং তার মৃত্যুর প্রকৃত তারিখ সম্পর্কেও কোন তথ্য পাওয়া যায়নি।  পটকের মতে, ফেই শিনের ধর্ম সম্পর্কে কোনও নির্ভরযোগ্য তথ্য নেই। তবে পটাক বিশ্বাস করেন যে, ফেই শিন নিজেও মা হুয়ান বা ঝং হ-এর মতো মুসলিম ছিলেন। ফেই শিনও মক্কার বর্ণনা দিয়েই তার বই শেষ করেছিলেন, তবে এটি মা হুয়ান এর বইয়ের বিন্যাসের অনুকরণও হতে পারে।  ফেই শিনের বইটি বিভিন্ন মিং-যুগের ভিন্ন সংস্করণে বিদ্যমান। অনেক চীনা এবং বিদেশী ঐতিহাসিক এই বইটি নিয়ে গবেষণা করেছেন। তার বইয়ের প্রথম ইংরেজী অনুবাদ করেছিলেন উইলিয়াম উডভিল রকহিল, এবং ১৯১৪-১৯১৫ সালে "থং পাও" এ তা প্রকাশিত হয়।Rockhill's work, covering also numerous other sources, appeared in several installments. One of them is this: W. W. Rockhill, Notes on the Relations and Trade of China with the Eastern Archipelago and the Coast of the Indian Ocean during the Fourteenth Century. Part II. T'oung Pao'', Second Series, Vol. 16, No. 1 (Mar., 1915), pp. 61-159 এই বইয়ের সবচেয়ে সাম্প্রতিক অনুবাদটি জে.ভি.জি. মিলস-এর একটি খসড়ার উপর ভিত্তি করে রডরিচ পটাক (১৯৯৬) সম্পাদনা ও টীকায়িত করেছেন।   তথ্যসূত্র    উৎস     (Partial view on Google Books)  বিষয়শ্রেণী:লেখক বিষয়শ্রেণী:চীনা লেখক বিষয়শ্রেণী:১৩৮৫-এ জন্ম বিষয়শ্রেণী:১৫০০-এর দশকে মৃত্যু বিষয়শ্রেণী:হুয়েই জাতি বিষয়শ্রেণী:১৫শ শতাব্দীতে মৃত্যু বিষয়শ্রেণী:১৫শ শতাব্দীর অনুবাদক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: এক লাইনের নিবন্ধ ও অপসারণের প্রস্তাবনা করার ১৮দিন পরেও নিবন্ধ সম্পূর্ণ অনুবাদ না করায় অপসারণ করা হল। --আফতাব (আলাপ) ১৪:৪৯, ২৪ জানুয়ারি ২০১৫ (ইউটিসি) 1997 Waldbaum's Hamlet Cup   – (অপসারণের প্রস্তাবনা দেখুনলগ দেখুন) () Motiur Rahman Oni (আলাপ) ১৩:২২, ৭ জানুয়ারি ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
জাতীয় চার্চ পরিষদ বাংলাদেশ হলো একটি খৃস্টান সংগঠন যা, ১৯৪৯ সালে পূর্ব পাকিস্তান খ্রিস্টান কাউন্সিল নামে প্রতিষ্ঠিত হয়। এটি ওয়ার্ল্ড কাউন্সিল অফ চার্চ এবং খ্রিস্টান কনফারেন্স অফ এশিয়ার সদস্য।   ইতিহাস  ১৯৭১ সালে বাংলাদেশ স্বাধীন হওয়ার পরে পূর্ব পাকিস্তান খ্রিস্টান কাউন্সিল নাম পরিবর্তন করে জাতীয় চার্চ পরিষদ বাংলাদেশ (এনসিসিবি) নামকরণ করে।  জাতীয় চার্চ পরিষদ বাংলাদেশের গীর্জাগুলোর একটি জাতীয় এবং বৈশ্বিক একতার জন্য কাজ করে। এছাড়া ন্যায়বিচার, মানবতাবাদী এবং শান্তিপূর্ণ সমাজ গঠনে খ্রিস্টান বিশ্বাস, সাক্ষ্য এবং পরিষেবাদি প্রচারের জন্য বৈচিত্র্যময় কিন্তু বৃহত্তর স্বার্থে সব গীর্জাকে একত্রিত করতে চায়। এখানে রোমান ক্যাথলিক এবং অন্যান্য সংস্থা একসাথে কাজ করে। প্রায় ১৫ টি প্রোটেস্ট্যান্ট ধর্মীয় গির্জা এবং 8 টি খ্রিস্টান সংগঠন/সমিতি রয়েছে এখানে।   অধীনস্থ গীর্জা    বাংলাদেশ ব্যাপটিস্ট চার্চ সংঘ    বাংলাদেশ বাওম ট্রাইবাল ব্যাপটিস্ট চার্চ    বাংলাদেশ খ্রিস্টান চার্চ    বগুড়া খ্রিস্টিয় মন্ডোলি (বগুড়া ক্রিশ্চিয়ান চার্চ)    বাংলাদেশ প্রচারিত পবিত্র চার্চ    বাংলাদেশ গসপেল ব্যাপটিস্ট চার্চ    বাংলাদেশ মেথোডিস্ট চার্চ    বিশ্বাসী চার্চ বাংলাদেশ    হাউস চার্চ অফ বাংলাদেশের    চার্চ অব বাংলাদেশের    চার্চ অব গড    বাংলাদেশের প্রেসবিটারিয়ান চার্চ    দ্য সেলভেশন আর্মি    ট্রিনিটি লুথেরান চার্চ ট্রাস্ট    ইউনাইটেড পেন্টিকোস্টাল চার্চ অফ বাংলাদেশের   আরো দেখুন    বাংলাদেশে খ্রিস্টধর্ম   বহিঃসংযোগ     সরকারী ওয়েবসাইট   ওয়ার্ল্ড কাউন্সিল অফ গীর্জা তালিকা  বিষয়শ্রেণী:বাংলাদেশে খ্রিস্টধর্ম বিষয়শ্রেণী:এশিয়া ভিত্তিক খ্রিস্টান সংগঠন
কার্লো ত্রেসোলদি (; ৮ অক্টোবর ১৯৫২ – ১৩ জুলাই ১৯৯৫) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ভারেসের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন।  ১৯৬৮–৬৯ মৌসুমে, ইতালীয় ফুটবল ক্লাব এসি মিলানের যুব পর্যায়ের হয়ে খেলার মাধ্যমে ত্রেসোলদি ফুটবল জগতে প্রবেশ করেন এবং এই দলের হয়ে খেলার মাধ্যমেই ফুটবল খেলায় বিকশিত হয়েছেন। ১৯৭২–৭৩ মৌসুমে, এসি মিলানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১২ ম্যাচে ১টি গোল করেছেন। এসি মিলানের হয়ে  তিনি ১টি উয়েফা কাপ উইনার্স কাপ শিরোপা জয়লাভ করেছেন। এসি মিলানের হয়ে ২ মৌসুম খেলার পর, তিনি ভারেসেতে যোগদান করেন, যেখানে তিনি ৪ মৌসুমে ৪৬ ম্যাচে ৭টি গোল করেছেন। অতঃপর তিনি সেরেয়নো এবং গ্রোসসেতোর হয়ে খেলেছেন। সর্বশেষ, ১৯৮০–৮১ মৌসুমে, তিনি গ্রোসসেতো হতে পুনরায় ভারেসেতে যোগদান করেন, যেখানে ২ মৌসুম অতিবাহিত করার পর তিনি অবসর গ্রহণ করেছেন।  দলগতভাবে, খেলোয়াড় হিসেবে ত্রেসোলদি সর্বমোট ৩টি শিরোপা জয়লাভ করেছেন, যার সবগুলো এসি মিলানের হয়ে জয়লাভ করেছেন।  ব্যক্তিগত জীবন কার্লো ত্রেসোলদি ১৯৫২ সালের ৮ই অক্টোবর তারিখে ইতালির বোলতিয়েরে জন্মগ্রহণ করেছেন এবং ১৯৯৫ সালের ১৩ই জুলাই তারিখে ক্যান্সারে আক্রান্ত হয়ে ইতালির মিলানে মৃত্যুবরণ করেছেন।  অর্জন মিলান  কোপ্পা ইতালিয়া চ্যাম্পিয়ন: ১৯৭১–৭২, ১৯৭২–৭৩.  উয়েফা কাপ উইনার্স কাপ চ্যাম্পিয়ন: ১৯৭২–৭৩.  তথ্যসূত্র  বহিঃসংযোগ    magliarossonera.it-এ কার্লো ত্রেসোলদি   বিষয়শ্রেণী:১৯৫২-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:উনিওনে স্পোর্তিভা গ্রোসসেরতো ১৯১২-এর খেলোয়াড় বিষয়শ্রেণী:১৯১৩ সেরেনিয়ো কালচোর খেলোয়াড় বিষয়শ্রেণী:ভারেসে কালচোর খেলোয়াড় বিষয়শ্রেণী:পুরুষ ফুটবল ফরোয়ার্ড
সুঙ্গাছা বা সোনাছা (  Sungacha or Сунгач Sungach,Словарь названий гидрографических объектов России и других стран — членов СНГ , Federal Service for Geodesy and Cartography of Russia, 1999, p. 352 ) রাশিয়ান ফেডারেশন এবং গণপ্রজাতন্ত্রী চীন এর মধ্যে সীমান্তের একটি অংশ চিহ্নিতকারী একটি নদী। এটি উসুরির বাম শাখা এবং খানকা হ্রদের একমাত্র বহির্মুখ।  সুঙ্গাছা  অবধি দৈর্ঘ্য; প্রতি বছর নদীর খাতের পরিবর্তনের সাথে দৈর্ঘ্য ওঠানামা করে। এর অববাহিকার ক্ষেত্রফল প্রায় , যার  রাশিয়ার মধ্যে।  Sungacha River - about Sungacha River.  নদীটি তার অববাহিকায় নেলম্বো নিউক্লিফারাসহ উদ্ভিদ এবং প্রাণীজগতের সমৃদ্ধ বৈচিত্র্যকে সমর্থন করে।  সুঙ্গাছার পানি বৃষ্টি, তুষার এবং ঝর্ণা থেকে আসে।   তথ্যসূত্র   বিষয়শ্রেণী:এশিয়ার আন্তর্জাতিক নদী বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:Rivers of Heilongjiang বিষয়শ্রেণী:Rivers of Primorsky Krai বিষয়শ্রেণী:Tributaries of the Ussuri
স্পোর্টভেরায়ন ভেয়ার্ডার ব্রেমেন ফন ১৮৯৯ ইভি (সাধারণত এসভি ভেয়ার্ডার ব্রেমেন (), ভেয়ার্ডার ব্রেমেন অথবা শুধুমাত্র ভেয়ার্ডার নামে পরিচিত) হচ্ছে ব্রেমেন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৮৯৯ সালের ৪ঠা ফেব্রুয়ারি তারিখে প্রতিষ্ঠিত হয়েছে। এসভি ভেয়ার্ডার ব্রেমেন তাদের সকল হোম ম্যাচ ব্রেমেনের ভনইনভেস্ট ভেজারস্টাডিওনে খেলে থাকে; যার ধারণক্ষমতা হচ্ছে ৪২,১০০। বর্তমানে এই ক্লাবের ম্যানেজারের দায়িত্ব পালন করছেন ফ্লোরিয়ান কোহফেল্ট এবং সভাপতির দায়িত্ব পালন করছেন মার্কো বোডে। ফিনীয় রক্ষণভাগের খেলোয়াড় নিকলাস মোইসান্ডের এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এসভি ভেয়ার্ডার ব্রেমেন এপর্যন্ত ১৫টি শিরোপা জয়লাভ করেছে; যার মধ্যে ৪টি বুন্দেসলিগা, ১টি ২. বুন্দেসলিগা, ৬টি ডিএফবি-পোকাল, ১টি ডিএফবি-লিগাপোকাল এবং ৩টি ডিএফবি-সুপারকাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ এবং ১টি উয়েফা ইন্টারটোটো কাপ শিরোপা রয়েছে।  অর্জন ঘরোয়া বুন্দেসলিগা চ্যাম্পিয়ন (৪): ১৯৬৪–৬৫, ১৯৮৭–৮৮, ১৯৯২–৯৩, ২০০৩–০৪ রানার-আপ (৭): ১৯৬৭–৬৮, ১৯৮২–৮৩, ১৯৮৪–৮৫, ১৯৮৫–৮৬, ১৯৯৪–৯৫, ২০০৫–০৬, ২০০৭–০৮  ২. বুন্দেসলিগা চ্যাম্পিয়ন (১): ১৯৮০–৮১  ডিএফবি-পোকাল চ্যাম্পিয়ন (৬): ১৯৬০–৬১, ১৯৯০–৯১, ১৯৯৩–৯৪, ১৯৯৮–৯৯, ২০০৩–০৪, ২০০৮–০৯ রানার-আপ (৪): ১৯৮৮–৮৯, ১৯৮৯–৯০, ১৯৯৯–২০০০, ২০০৯–১০  ডিএফবি-লিগাপোকাল চ্যাম্পিয়ন (১): ২০০৬ রানার-আপ (২): ১৯৯৯, ২০০৪  ডিএফএল-সুপারকাপ চ্যাম্পিয়ন (৩): ১৯৮৮, ১৯৯৩, ১৯৯৪ রানার-আপ (১): ১৯৯১ (অনানুষ্ঠানিক চ্যাম্পিয়ন): ২০০৯  ইউরোপীয় উয়েফা কাপ উইনার্স কাপ চ্যাম্পিয়ন (১): ১৯৯১–৯২  উয়েফা ইউরোপা লীগ/উয়েফা কাপ রানার-আপ (১): ২০০৮–০৯  উয়েফা সুপার কাপ রানার-আপ (১): ১৯৯২  উয়েফা ইন্টারটোটো কাপ চ্যাম্পিয়ন (১): ১৯৯৮  তথ্যসূত্র  বহিঃসংযোগ      বিষয়শ্রেণী:ভেয়ার্ডার ব্রেমেন বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৮৯৯-এ জার্মানিতে প্রতিষ্ঠিত বিষয়শ্রেণী:১৮৯৯-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
পড়ি পড়ি লেচে মনসু () একটি ২০১৮ সালের তেলুগু ভাষায় প্রণয়ধর্মী চলচ্চিত্র। এটি পরিচালনা করেছেন হনু রাঘবপুদি। ছবিটিতে শরবানন্দ এবং সাই পল্লবী অভিনয় করেছেন প্রিয়া রমন, সম্পদ রাজ, কল্যাণী নটরাজন, মুরালি শর্মা, প্রিয়দর্শী এবং সুনীল সহায়ক ভূমিকায় অভিনয় করেছেন।  বিশাল চন্দ্রশেখরের সঙ্গীত পরিচালনা করেছেন জে কে এবং সম্পাদনা করেছেন এ. শ্রীকর প্রসাদ। ২০১৭ সালের ডিসেম্বরে ছবিটি চূড়ান্ত হয় এবং ২০১৮ সালের ফেব্রুয়ারিতে তার শুটিং শুরু হয়। ২১ ডিসেম্বর ২০১৮ এ মুক্তিপ্রাপ্ত এই ছবিটি সমালোচকদের পর্যালোচনার জন্য উন্মুক্ত হয়। ছবিটি ব্যবসায়িকভাবে ব্যর্থ হয়।  তথ্যসূত্র  বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:২০১৮-এর প্রণয়ধর্মী নাট্য চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:কাঠমান্ডুতে ধারণকৃত চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:নেপালে ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:পশ্চিমবঙ্গে ধারণকৃত চলচ্চিত্র
গ্রাড-কোভি ২ হলো একটি কোভিড ১৯ টিকা যা উদ্ভাবন করেছে রেইথেরা এসআরএল ও লাজারো স্পালানজানি জাতীয় ইনস্টিটিউট। এটি একটি অভিনব প্রতিলিপি যা ত্রুটিপূর্ণ গরিলা অ্যাডেনোভাইরাস এবং সার্স-কোভি-২ পূর্ণ দৈর্ঘ্যের প্রিফিউশন স্পাইক প্রোটিনের এনকোডের উপর ভিত্তি করে তৈরি। ভেক্টর হলো সিমিয়ান গ্রুপ সি অ্যাডেনোভাইরাস জিআরএডি৩২, যা একটি বন্দী গরিলা থেকে বিচ্ছিন্ন করা হয়েছে এবং যার সমগ্র ই১ এবং ই৩ অঞ্চলের একটি জিনোম মুছে ফেলা হয়েছে ও স্থানীয় ই৪ অঞ্চলটি মানব এডিনোভাইরাস ৫ (hAd5) এর ই৪ ওআরএফ৬ দিয়ে প্রতিস্থাপিত হয়েছে।  আরও দেখুন  কোভিড-১৯ এর বৈশ্বিক মহামারি   তথ্যসূত্র   বিষয়শ্রেণী:ইতালীয় কোভিড-১৯ টিকা বিষয়শ্রেণী:ভাইরাল ভেক্টর টিকা বিষয়শ্রেণী:ইতালিতে বিজ্ঞান ও প্রযুক্তি বিষয়শ্রেণী:রোগীভিত্তিক পরীক্ষণ
ক্লাঙ্গবোগেন উইন একটি বার্ষিক উত্সব ছিল যা ১৯৯৫ থেকে ২০০৬ সাল Couling, Antonia (November 2004). "Festivals 2004: Austria – Klangbogen Wien Festival", Opera Now 6: 26. ভিয়েনা শহরের বিভিন্ন স্থানে মাসব্যাপী অপেরা প্রযোজনা এবং শাস্ত্রীয় কনসার্টের এক উত্সব। প্রথম থেকে সমসাময়িক অপেরা এবং মধ্যযুগীয় চেম্বার সঙ্গীত থেকে পরীক্ষামূলক ২১ শতকের রচনা পর্যন্ত এর পরিসর ছিল। আগের বছরগুলোতে এই উৎসবে শহরের নতুন অপেরা হাউস থিয়েটার অ্যান ডার উইয়েনে ডন কুইক্সোট, লা বোহেম এবং ডায়ালগস ডেস কারমেলাইটসের  পারফরম্যান্স অন্তর্ভুক্ত ছিল। ভিয়েনার মুসিকভেরিনের গোল্ডেন হলে ভিয়েনা ফিলহারমনিক অর্কেস্ট্রার একটি কনসার্টের মাধ্যমে উৎসবের সমাপ্তি ঘটে। "Musical Summer in Vienna" (June 8, 1995) European Stars And Stripes Magazine p.21"Looking for some Strauss? Head to Vienna this summer" (May 8, 1999) Lethbridge Herald  p.44Theater an der Wien"In Review" (Oct 2006) Opera News: 58-59"Time Off: Europe's Guide to Leisure & Arts Activities" (4 Aug 2006) Wall Street Journal Europe, Brussels"Voices of Summer" (May 2006)  Opera News 70.11: pp. 56-58,60-66,68-72"Fidelio THE CRITICS" (26 Aug 2005) Financial Times p.8"The Knot Garden, KlangBogen, Wien" (Jul 28, 2005) Financial Times p.1"Time Off -- Calendar: Europe's Guide to Leisure & Arts Activities" 11 July 2003 Wall Street Journal Europe p.10"Time Off -- Calendar: Europe's Guide To Leisure & Arts Activities" 5 July 2002 Wall Street Journal Europe p.8"Calendar: Europe's Guide To Leisure & Arts Activities" (10 Aug 2001) Wall Street Journal Europe p.34"Highnotes" (Jun 2001) Musical Opinion 124.1425 p.156"International Cultural Calendar" (26 June 1998) USA TODAY p.8B"Opera Star Rebecca Babb-Nelsen has Roswell Ties" (January 7, 2005) Roswell Daily Record p.4    তথ্যসূত্র   বিষয়শ্রেণী:ভিয়েনার উৎসব বিষয়শ্রেণী:অস্ট্রিয়ার সঙ্গীত উৎসব বিষয়শ্রেণী:অস্ট্রিয়ার শাস্ত্রীয় সঙ্গীত উৎসব বিষয়শ্রেণী:১৯৯৫-এ প্রতিষ্ঠিত সঙ্গীত উৎসব
সিয়েরা লিওনের  প্যারালিম্পিকে অভিষেক হয় আট্লান্টায় অনুষ্ঠিত ১৯৯৬ গ্রীষ্মকালীন প্যারালিম্পিকে অংশগ্রহণের মাধ্যমে, যাতে কেলি মারাহ নামে একজন মাত্র ক্রীড়াবিদ অংশগ্রহণ করেছিল, যিনি ৬ টি ইভেন্টে নাম নিবন্ধন করলেও মাত্র একটি ইভেন্টে অংশ নেয়। কিন্তু কোন পদক জিততে পারেনি।Sierra Leone at the Paralympics, International Paralympic Committee ২০১২ গ্রীষ্মকালীন প্যারালিম্পিকে সিয়েরা লিওনের প্রতিনিধিত্ব করেন মোহাম্মদ কামারা। তিনি পুরুষদের ট্রাক অ্যান্ড রোড ১০০ ও ২০০ মিটার  ইভেন্টে অংশগ্রহণ করেন। তবে কোন পদক পাননি।  সিয়েরা লিওন কখনো শীতকালীন প্যারালিম্পিকে অংশগ্রহণ করেনি।  প্যারালিম্পিকে সিয়েরা লিওনের ফলাফল  নামগেমস ক্রীড়া ইভেন্ট স্কোর র্যাঙ্ক   ১৯৯৬ আট্লান্টা  দৌড়বাজী   Men's 200m T37  DNS  - কেলি মারাহ  ১৯৯৬ আট্লান্টা  দৌড়বাজী  Men's discus F34/37  DNS  - কেলি মারাহ  ১৯৯৬ আট্লান্টা  দৌড়বাজী  Men's javelin throw F34/37  ৩১.৪০  ৬ কেলি মারাহ  ১৯৯৬ আট্লান্টা  দৌড়বাজী  Men's shot put F34/37  DNS  -   আরও দেখরন   অলিম্পিকে সিয়েরা লিওন   তথ্যসূত্র    বিষয়শ্রেণী:প্যারালিম্পিকে সিয়েরা লিওন বিষয়শ্রেণী:সিয়েরা লিওনে খেলাধুলা
চোক্লি () ভারতের কেরালা রাজ্যের কণ্ণুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চোক্লি শহরের জনসংখ্যা হল ৩১,৭৭৯ জন। এর মধ্যে পুরুষ ৪৫% এবং নারী ৫৫%।  এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে চোক্লি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
বিষ্ণুপুর () ভারতের মণিপুর রাজ্যের বিষ্ণুপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে বিষ্ণুপুর শহরের জনসংখ্যা হল ৯৭০৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বিষ্ণুপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মণিপুরের শহর ও নগর